b'\n_START_ARTICLE_\nBebiank\n_START_SECTION_\nDokazi\n_START_PARAGRAPH_\nBebiank je znan s stele, odkrite v Gebel Zeitu, ki dokazuje rudarjenje galenita med njegovo vladavino na tem obmo\xc4\x8dju ob Rde\xc4\x8dem morju. Na steli sta njegovi imeni Seuserenre in Bebiank. Znano je tudi, da je zgradil prizidek k templju v Medamudu pribli\xc5\xbeno 8\xc2\xa0km severovzhodno od Luksorja. Bebiankov nomen so odkrili tudi na bronastem bodalu v Nakadi, ki je zdaj v Britanskem muzeju pod katalo\xc5\xa1ko \xc5\xa1tevilko BM EA 66062.'